jkorsvik/nowiki_second_scrape_merged huggingface dataset:
110-sentral

110-sentralen er brannvesenets nødalarmeringssentral. 110-sentralen har som formål å drifte nødnummeret 110 og ta i mot nødanrop for publikum. Operatørene på disse sentralene må ha full oversikt over hvordan de lokale brannvesenene i regionen har organisert sin beredskap, hvilken ressurstilgang det enkelte brannvesen har og hvordan det teknisk er lagt til rette for mottak av alarmer. Dette gjør det mulig for operatørene å kalle ut rett innsatsstyrke tilpasset den aktuelle hendelsen.


== Bakgrunn ==
Kommunene er lovpålagt å være tilsluttet en felles regional nødalarmeringssentral for mottak av meldinger om branner og andre ulykker.Operatørene på nødalarmeringssentralen skal også veilede innringer om hvordan vedkommende skal forholde seg inntil hjelpen kommer frem, samt orientere om når innsatsstyrken kan forventes å være fremme på skadestedet. Nødvendig informasjon fra den nødstilte skal innhentes raskt og korrekt. Rutiner og tekniske hjelpemidler, bl.a. kontrollspørsmål til innringer, opprinnelsesmarkering og kartverk, er verktøy som operatørene må være fortrolig med. Ved ulykker med farlig gods og farlige stoffer har operatørene en viktig oppgave med å bistå innsatsstyrken gjennom rådgivning gitt ut fra spesialisert oppslagsverk. Dette medfører at operatører på nødalarmeringssentraler må kunne kommunisere effektivt via samband med innsatsstyrker for å sikre en hurtig og forsvarlig håndtering av hendelsene.
Ved behov skal operatørene kontakte og videreformidle informasjon til politi og helsepersonell gjennom trippelvarsling. Dette gjør at både politi og helsevesen får mulighet til å koordinere innsats og rykke ut til et skadested på et tidligst mulig tidspunkt. For eksempel ved trafikkulykker er det viktig at alle tre nødetatene (brannvesen, ambulanse og politi) kommer raskt til ulykkesstedet.
Automatiske brannalarmanlegg kan være koblet direkte opp mot nødalarmeringssentraler. Operatører må derfor også ha tilstrekkelig kjennskap til denne delen av alarmsentralens oppgaveportefølje.


== Systemer ==

Samtlige 110-sentraler i Norge ble utrustet med en del like systemer gjennom leveransen fra nødnettprosjektet. Dette gjorde at man gikk fra at alle hadde hver sine løsninger, til at man fikk et felles nasjonalt system. For å håndtere telefoni og samband benyttes ICCS fra Frequentis. Ved hjelp av NRDB og AML kan operatør på en enkel måte finne ut hvor innringer befinner seg, slik at de raskere kan sende hjelp til riktig posisjon. Vision brukes til flåtestyring, loggføring og oppdragshåndtering for øvrig.

110-sentralen i Hordaland tar imot og videreformidler nødmeldinger for til sammen 30 kommuner (per 2019), 61 brannstasjoner og ca. 480.000 innbyggere. Sentralen ligger i Hovedbrannstasjonen til Bergen brannvesen på Nygårdstangen i Bergen.Nord-Trøndelag 110-sentral dekker Nord-Trøndelag med 25 kommuner og ca. 133.000 innbyggere. 110-sentralen dekker kommunene i Nord-Trøndelag politidistrikt. Nord-Trøndelag 110-sentral har lokaler i brannstasjonen i Namsos. 


== Referanser ==
Luciana Marin

Luciana Andreea Marin (født 13. oktober 1988 i Slatina) er en rumensk håndballspiller, som spiller for den rumenske storklubben Baia Mare og for det rumenske landslaget.
Marin fikk sin mesterskapsdebut for det det rumenske kvinnelandslaget under Håndball-VM 2013 og var med på laget som tok bronsemedalje i Håndball-VM 2015.


== Meritter ==
Baia MareSupercupmester: 2013, 2014, 2015
Cupmester: 2014, 2015
Seriegull: 2014
Seriesølv: 2015


== Eksterne lenker ==
(en) Luciana Marin – Det europeiske håndballforbundet (EHF)
Ana Maria Tănasie

Ana Maria Tănasie (født 6. april 1995 i Hunedoara) er en rumensk håndballspiller, som spiller for den rumenske klubben Craiova og for det rumenske landslaget.
Marin fikk sin mesterskapsdebut for det det rumenske kvinnelandslaget under Håndball-VM 2015, der hun var med på laget som tok bronsemedalje.


== Meritter ==
Baia MareSupercupmester: 2013, 2015
Cupmester: 2013, 2014
Seriegull: 2014
Seriesølv: 2016


== Eksterne lenker ==
(en) Ana Maria Tănasie – Det europeiske håndballforbundet (EHF)
Agnes Haglund

Agnes Halvarda Haglund (født 29. juli 1882 i Kristiania, død 6. januar 1913 i Bergen) var en norsk sangerinne og skuespillerinne tilknyttet revy- og underholdningsmiljøet i Kristiania.
Agnes Haglund var datter av verkstedarbeider Anders Henrik Andersson (Andersen) og Johanne Marie Halvorsen, og søster av operasangerinnen Doris Haglund. Agnes Haglund utmerket som revyartist, og opptrådte blant annet på Alhambra i Akersgaten. Senere flyttet hun til Stavanger, hvor hun ble gift med tilskjærer Christian Bergh.
Agnes Haglund var blant Norges tidlige grammofonartister, og deltok på den første grammofoninnspillingen her til lands. Den foregikk på Grand Hotel i Kristiania i desember 1904, med fonografpioneren og revyskuespilleren Adolf Østbye i en sentral rolle. Her medvirket trekkspilleren Carl Mathisen, revyartistene Agnes Haglund og Oscar Lerdahl, skuespilleren Henrik Clausen, operasangerinnene Gabrielle Bidenkap, Nathalie Hansen og Clara Hultgren, operasangeren Halfdan Rode og den store sangeren Thorvald Lammers i tillegg til Guldberg-kvartetten. Her var det humoristiske småhistorier, revyviser, folkeviser, operetter og diverse annen klassisk sang.Agnes Haglund gjorde en lang rekke innspillinger i årene 1904-1908, flere av dem sammen med Oscar Lerdahl og Adolf Østbye, for selskapene The Gramophone Company og Pathé. 


== Referanser ==


== Kilder ==
Vanberg, Vidar (1982). Norges første grammofonstjerner og grammofoninnspillinger. Oslo: [V. Vanberg]. ISBN 8299087619. 


== Eksterne lenker ==
Lokalhistoriewiki: «Agnes Haglund» (besøkt 30. august 2019)
Den store moské i Kano

Den store moské i Kano er hovedmoskeen i byen Kano i Nigeria og en av de største moskeer i Nigeria. Den ligger ved siden av Gidan Rumfa, iKofara Mata Road, rett ved residensen til emiren av Kano, en viktig muslimsk leder i Nigeria.
Den opprinnelge store moskeen i byen var en jordmoské formet som et tårn (soro). Den ble bygd for kong Muhammad Rumfa på 1400-tallet, da islam fikk fotfeste i Kano-riket. Moskeen skal ha blitt gjenbygd for Muhammed Zaki i 1582 på et nytt sted. På siste halvdel av 1800-tallet skal den ha blitt gjenreist av Sarkin Kano Abdullahi etter å ha forfalt. Denne moskeen hadde et 20 meter høyt tårn, og ble omtalt som den mest imponerende bygningen i Vest-Afrika. Som andre jordbygninger måtte den stadig repareres.
Den siste jordmoskeen ble revet på 1950-tallet. Deretter støttet Storbritannia byggingrn av en ny moské som takk for Nigerias bidrag i andre verdenskrig. Den nåværende moskeen (2019) ble bygd i 1963. Den følger generell muslimsk arkitektur med kuppel og to minareter, og har ikke noe til felles med tradisjonell nigeriansk byggekunst. Til fredagsbønnen kan det samle inntil 50.000 troende.Moskeen ble rammet av et bombeangrep fra Boko Haram den 28. november 2014. Rundt 120 mennesker døde og 260 ble såret. Angrepet ble sett på som rettet mot emiren av Kano, Sanusi II, som hadde gått sterkt ut mot Boko Haram og oppfordret folk til å kjempe mot dem bare eb uke tidligere. Emiren var ikke i Kano da angrepet fant sted.


== Referanser ==


== Eksterne lenker ==
«Great Mosque - Kano, Nigeria». Aga Khan Visual Archive, archnet.org
Omtale og bilde av den gamle og den nye moskeen ved Submissions
Omtale og bilde av den gamle og den nye moskeen ved Submissions
Great Mosque - Kano, Nigeria. Historie og bilde ved Aga Khan Visual Archive.
Great Mosque of Kano Arkivert 21. desember 2014 hos Wayback Machine.. Kort omtale og bilde ved openbuildings.com.
Thomas Grün

Thomas Grün (født 28. februar 1995 i Niederkorn) er en luxembourgsk basketballspiller som spiller guard for den tyske klubben Gladiators Trier.


== Idrettskarriere ==
Grün har spilt på Luxembourgs langslag på U16, U18 og U20-nivå, og ble tatt ut på seniorlaget i 2014. 
Han deltok i De europeiske småstatslekene 2017, der Luxembourg kom på fjerdeplass. Han deltok igjen i De europeiske småstatslekene 2019, og Luxembourg kom der på andreplass, bak Montenegro.


== Referanser ==


== Eksterne lenker ==
(en) Thomas Grün – FIBA 
(en) Thomas Grün – eurobasket.com 
(de) Profil hos Zweite-basketball-bundesliga.de
(en) Profil hos De europeiske småstatslekene 2019
Doris Haglund

Theodora Elise «Doris» Haglund (født  16. november 1886 i Kristiania, død 22. juni 1973) var en norsk operasanger og sangpedagog.
Doris Haglund var datter av verkstedarbeider Anders Henrik Andersson (Andersen) og Johanne Marie Halvorsen, og søster av revyartisten Agnes Haglund.
Doris Haglund entret først scenen i 1907, da hun ble tatt opp som elev ved Fahlstrøms teater i Kristiania. Deretter studerte hun sang i København, før hun vendte tilbake til fødebyen Kristiania, hvor hun fikk engasjementer ved Opera Comique og Nationaltheatret. Foruten gjennom operaopptredener markerte hun seg som romansesangerinne ), i tillegg til å gi sangundervisning.
En periode medvirket Haglund i en sanggruppe kalt Kunstnerkvartetten, sammen med Nina Jensen, Olav Sverénus og Alf Due ). 


== Utvalgte roller ==
Lucia i Masgagnis Cavalleria Rusticana )
Marcellina i Rossinis Barbereren i Sevilla
Clotilde i Bellinis Norma


== Referanser ==


== Kilder ==
Vanberg, Vidar (1982). Norges første grammofonstjerner og grammofoninnspillinger. Oslo: [V. Vanberg]. ISBN 8299087619.
Boya Bøckman

Lars Boya Bøckman (født 1972) er en norsk video- og lysdesigner, en del av kompaniet De Utvalgte og frilanser.Han har også hatt video- og/eller lysdesign på flere teateroppsetninger ved institusjonsteatre som Trøndelag Teater, Rogaland teater,  Det Norske Teatret og Nationaltheatret.
Bøckman har mottatt Heddaprisen to ganger; i 2012 i kategorien Beste visuelle design for De Utvalgtes Kunsten å bli tam
ved Black Box Teater og i 2019 i kategorien Beste audiovisuelle design for visuell design til Skipet vol. 5 - Short cuts og videodesign til Lazarus. I tillegg vant De Utvalgte prisen for Særlig kunstnerisk innsats for Skipet vol. 5 - Short cuts i 2019.


== Referanser ==


== Eksterne lenker ==
(no) Boya Bøckman hos Nationaltheatret
Åletjønn

Åletjønn er et vann i Storelva-vassdraget i Sandefjord kommune i Vestfold og Telemark.


== Referanser ==
Nathalie Hansen

Nathalie Hansen (født Thea Nathalie Egeberg 25. august 1870 i Kristiania, død 16. desember 1931 i Oslo) var en norsk operasanger.


== Familie ==
Nathalie Hansen var datter av fanejunker Karl Anton Egeberg og Lina Julia Jensdatter. Hun ble 2. februar 1889 gift i Kristiania med musikkløytnant og komponist Adolf Hansen (1852-1911), som var kapellmester i Christiania Tivoli i perioden 1885-1892.


== Liv og virke ==
Nathalie Hansen flyttet tildig i 1890-årene til Bergen, hvor hun ble en del av besetningen ved Den Nationale Scene. Der ble hun til sesongen 1903-04. Etter gestaltningen av Helene i Offenbachs Den skjønne Helene ble hun omtalt som usedvanlig vakker, stemmen ypperlig, klangfull og bøyelig, hele hennes apparisjon bedåret publikum.
Hansen vendte tilbake til fødebyen Kristiania i 1904, hvor hun gjesteopptrådte med Fahlstrøms teater. Samme år ble hun blant Norges tidlige grammofonartister, gjennom sin deltagelse på den første grammofoninnspillingen her til lands. Den foregikk på Grand Hotel i Kristiania i desember 1904, med fonografpioneren og revyskuespilleren Adolf Østbye i en sentral rolle. Her medvirket trekkspilleren Carl Mathisen, revyartistene Agnes Haglund og Oscar Lerdahl, skuespilleren Henrik Clausen, operasangerinnene Gabrielle Bidenkap, Nathalie Hansen og Clara Hultgren, operasangeren Halfdan Rode og den store sangeren Thorvald Lammers i tillegg til Guldberg-kvartetten. Her var det humoristiske småhistorier, revyviser, folkeviser, operetter og diverse annen klassisk sang.


== Utvalgte roller ==
Marketentersken Marie i Donizettis La fille du régiment
Helene i Offenbachs Den skjønne Helene
Musette i Puccinis La bohème
Madeleine i Adolphe Adams Le postillon de Lonjumeau
Kynthia i Christian Dannings Kynthia


== Referanser ==


== Kilder ==
Vanberg, Vidar (1982). Norges første grammofonstjerner og grammofoninnspillinger. Oslo: [V. Vanberg]. ISBN 8299087619. 
Aarseth, Asbjørn (1969). Nationale scene, 1901-31. Gyldendal. 


== Eksterne lenker ==
(no) Nathalie Hansen hos Sceneweb
Den store moské i Hama

Den store moské i Hama (arabisk جامع حماة الكبير) er en moské i Hama i Syria. Den ligger omkring 400 meter vest for citadellet og ble bygd på 700-tallet. Den blet hardt skadet i opprøret i 1982, men ble senere helt restaurert.


== Historie ==
Den ble bygd av omajadene tidlig på 700-tallet etter modell av Omajademoskeen i Damaskus. Den store moskeen hadde vært en kirke i Østromerriket som ble tilpasset islamsk bruk. Selve kirken var i sin tid bygd der det en gang stod et romersk tempel. Noe av den østromerske strukturen finnes fortsatt, men det meste av bygningen ble ødelagt under den østromerske gjenerobring av det nordlige Syria i 986. At moskeen opprinnelig var en kristen basilika kan men se i strukturen som har tre ganger, og at taket over bønnehallen består av fem kupler, formet som et kors.Den store moskeen har to minareter. Den ene er firkantet og ligger like ved bønnehallen og fra inskripsjonene på siden er den datert til 1124. Men noen hevder at foten av minareten har omajadisk opphav, mens andre mener den ble bygd i 1153. Den andre minareten er åttekantet og ble bygd av mamelukkene i 1427. Ved siden av den nordlige hovedgårdsplassen er det en mindre plass der gravene til to ayyubide-konger fra 1200-tallet ligger gravlagt.Moskeen ble nesten helt lagt i grus under opprøret i Hama i 1982, men har siden blitt gjenoppbygd. Begge minaretene ble ødelagte under opprøret. I 2001 var Den store moské helt restaurert i nesten hver eneste detalj.


== Referanser ==


== Litteratur ==


== Eksterne lenker ==
Great Mosque of Hama Arkivert 3. mai 2012 hos Wayback Machine.. Archnet Digital Library.
Moskéen Vieux Ksar

Moskéen Vieux Ksar (arabisk: مسجد القصر القديم‎) er en moské i kommunen Béni-Abbés i regionen Saoura i Algerie.
Moskén ligger i sentrum av den befestede sammenbygde småbyen (ksaren) Vieux Ksar. Den består av en bønnesal med fire dører og et tvetterom, og har plass til 180 troende. Den ble grunnlagt i 1605 av  Mohamed Ben-Abdeslam for å tjene som gudstjenestelokale og koranskole..
Moskéen var kjernen i gamle Ksar og var i flere århundrer den eneste moskéen i Béni-Abbés. Ved senere restaurering av moskéen er madrassaen blitt separert fra bønnesalen.


== Referanser ==
Guivveráššanjunis

Guivveráššanjunis (nordsamisk) er et fjell i Tana og Lebesby kommune i Finnmark. Det ligger mellom Geaidnogáisá i øst og Guivverášša i vest og er en østlig utløper av Guivverášša-massivet (nordsamisk njunni betyr «nese»). Fjellet har en høyde på 776 meter over havet.


== Fotnoter ==


== Referanser ==
Timea Tătar

Timea Judita Tătar (født 28. juli 1989 i Baia Mare) er en rumensk håndballspiller, som spiller for den rumenske klubben Măgura Cisnădie og for det rumenske landslaget. Hun fikk sin mesterskapsdebut under Håndball-VM 2017.


== Meritter ==
Baia MareSupercupmester: 2013, 2014, 2015
Cupmester: 2013, 2014, 2015
Seriegull: 2014
Seriesølv: 2013, 2015, 2016, 2017


== Eksterne lenker ==
(en) Timea Tătar – Det europeiske håndballforbundet (EHF)
Ana Maria Berbece

Ana Maria Berbece (født 23. juli 1999 i Brașov) er en rumensk håndballspiller, som spiller for den rumenske klubben Corona Brașov og for det rumenske landslaget. Hun er datter av Dumitru Berbece og fikk sin mesterskapsdebut under Håndball-VM 2017.


== Meritter ==
Baia MareEHF-cupen
Semifinalist: 2016


== Eksterne lenker ==
(en) Ana Maria Berbece – Det europeiske håndballforbundet (EHF)
Cynthia Tomescu

Andrada Cynthia Tomescu (født 30. juli 1991 i Baia Mare) er en rumensk håndballspiller, som spiller for den rumenske klubben Măgura Cisnădie og for det rumenske landslaget. Hun fikk sin mesterskapsdebut i Håndball-VM 2017.


== Meritter ==
Baia MareSupercupmester: 2013, 2014
Cupmester: 2013, 2014
Seriegull: 2014
Seriesølv: 2013RomanCupfinalist: 2016Corona BrașovSeriebronse: 2018


== Eksterne lenker ==
(en) Cynthia Tomescu – Det europeiske håndballforbundet (EHF)
Oliver Vujakovic

Oliver Vujakovic (født 5. desember 1996) er en luxembourgsk basketballspiller som spiller for den østerrikske klubben TS Innsbruck Sparkasse.


== Idrettskarriere ==
Vujakovic har spilt på Luxembourgs langslag på U16, U18 og U20-nivå, før han ble senior.Han deltok i De europeiske småstatslekene 2017, der Luxembourg kom på fjerdeplass. Han deltok igjen i De europeiske småstatslekene 2019, og Luxembourg kom der på andreplass, bak Montenegro.


== Referanser ==


== Eksterne lenker ==
(en) Profil hos De europeiske småstatslekene 2019
Helge Ruud

Helge Eugen Ruud (født 18. februar 1933, død 28. mars 2007) var en norsk bowlingspiller som representerte Strike BK.
Han vant NM-gull i double i 1965 og 1976. Han var president i Norges Bowlingforbund i 1972/73.


== Medaljer i norske mesterskap ==


== Se også ==
Norgesmesterskapet i bowling


== Referanser ==
El-Mursi Abul Abbas-moskeen

El-Mursi Abul Abbas-moskérn (arabisk: جامع المرسي أبو العباس, Masjid Abu'l Abbas al-Mursi)  er en berømt moské i Alexandria i Egypt, tilegnet sufi-helgenen el-Mursi Abul Abbas.
Den ligger i Anfoushi-området i Alexandria, nær citadellet i Qaitbay.
Bob Melcher

Bob Melcher (født 9. desember 1994) er en luxembourgsk basketballspiller som spiller point guard for den luxembourgske klubben BBC Amicale Steinsel.


== Idrettskarriere ==
Melcher har spilt på Luxembourgs langslag på U16, U18 og U20-nivå, før han ble senior.Han deltok i De europeiske småstatslekene 2019, der Luxembourg kom på andreplass, bak Montenegro.


== Referanser ==


== Eksterne lenker ==
(en) Bob Melcher – FIBA 
(en) Bob Melcher – eurobasket.com 
(en) Profil hos De europeiske småstatslekene 2019
Clancy Mac Rugg

Clancy Mac Rugg (født 22. september 1991 i Burlington i Vermont) er en USA-født basketballspiller som spiller power forward / center for den luxembourgske klubben Basket Esch.


== Idrettskarriere ==
Rugg deltok i De europeiske småstatslekene 2019, der Luxembourg kom på andreplass, bak Montenegro.


== Referanser ==


== Eksterne lenker ==
(en) Profil hos De europeiske småstatslekene 2019
Tromsøbadet

Tromsøbadet er et badeanlegg på Tromsøya i Troms fylke.
Badeanlegget ble åpnet 24. august 2019. Anlegget inneholder blant annet et stort badebasseng, stupetårn (5 m, 7,5 m og 10 m), to vannsklier, 34 °C utebasseng, bølgebasseng. Anlegget har også stor innendørs klatrevegg.
Siden anlegget ligger nok så sentralt på Tromsøya, og i umiddelbar nærhet til lysløype og stier på Tromsøya, er det tilrettelagt med sykkelparkeringsplasser og plass til 108 par ski rett utenfor døra. Det er også gode bussforbindelser og parkeringsplasser for bil.
I anlegget er det dessuten butikk og en kafé. Videre legger man opp til stor aktivitet hva gjelder svømmeopplæring.


== Referanser ==
Aud Kolberg

Aud Kolberg (født 30. september 1957) er en norsk statstjenestekvinne.
Hun har cand.mag. i historie, sosialøkonomi og statsvitenskap fra Universitetet i Oslo i 1982. To år efter ble det en cand.polit. fra samme sted.I 1985 fikk hun jobb for utenriksdepartementet der hun var underdirektør 1995–98. Kolberg var  ministerråd ved ambassadene i New Delhi i India 1998–2001 og Washington D.C. i Amerika 2006–09. Et opphold ved i Afrikabanken i Abidjan på Elfenbenskysten ble det også. Så var hun ekspedisjonssjef 2009–14 og  assisterende utenriksråd 2014–17.
Hun ble  2017 utnevnt til ambassadør ved Norges ambassade i København. I september 2020 skrev hun en kronikk i Sjællandske Nyheder.

 På trods af, at coronaen førte til nedlukning og lukkede grænser, tør jeg godt sige, at Danmark og Norge er tættere på hinanden i dag. 


== Referanser ==
Hassan IIs moské

Hassan IIs moské er en moské i Casablanca i Marokko, og er verdens høyeste moské. Den ble ferdigstilt i 1993, og var tegnet av den franske arkitekt Michel Pinseau.


== Beskrivelse ==
Moskéen er navngitt etter Marokkos konge Hassan II. Den måler 200 x 100 meter, og står rett ved havet. Minareten er 210 meter høy, og dermed den høyeste er høyst i verden. Den har heis. I moskéen er det en koranskole, hammam, et omfattende bibliotek, et museum for Marokkos historie, og konferanserom. Bønnehallen rommer 25.000 mennesker, der män ber på gulvet og kvinner på de to lektere som løper langs veggene. Ytterligere 80.000 mennesker får plass på torget utenfor moskrén.


== Arkitektur ==
Moskéen er hovedsakelig bygd av marmor, men har også innslag av granitt og seder. Alt byggemateriale var hentet rundt om i Marokko, med unntaket av 56 lysekroner av italiensk muranoglass. Dørene er av titan for å slippe korrosjon fra havets saltvann som de eksponeres for. De største dørene veier oppimot 10 tonn og er helt elektriske. Taket veier 1.100 tonn og kan åpnes opp på noen minutter, men åpnes bare sjelden. Midten av bønnerommet består delvis av glass som både gir utsmykning og lysinnslippende til rommene der abdest gjennomføres. Disse rommene har fontener utformet som lotusblomster, der den rituelle ablusjon gjennomføres.


== Referanser ==


== Eksterne lenker ==
(en) Hassan II Mosque – kategori av bilder, video eller lyd på Commons
Hammouda Pasjas moské

Hammouda Pachas moské er en moské i Tunis i Tunisia, innviet i 1655.


== Referanser ==
Andreas Kalbitz

Andreas Edwin Kalbitz (født 17. november 1972 i München) er en tysk handelsutannet forlegger og politiker (partiløs, tidligere AfD og CDU). Kalbitz ble medlem av Brandenburgs landdag etter valget i Brandenburg i 2014. I 2017 ble han valgt til leder av AfD i Brandenburg og av AfDs fraksjon i landdagen.Kalbitz innrømmet i august 2019 at han i 2007 deltok i en høyreradikal demonstrasjon i Athen i 2007. Kalbitz hevdet at han var tilfeldig i Athen og at han i ettertid ikke fant demonstrasjonen som særlig interessant. Han er av det tyske Verfassungsschutz erklært som høyreekstrem. AfD vedtok 15. mai 2020 å kaste ham ut av partiet som følge av hans unnlatelse av opplyse om et tidligere medlemskap i den nynazistiske Heimattreue Deutsche Jugend (HDJ). Beslutningen ble godkjent av AfDs interne domstol 25. juli 2020.


== Referanser ==
Abujas nasjonalmoské

Abujas nationalmoské, også kjent som Nigerias nasjonalmoské, er nasjonalmoskéen i Nigeria, et land med en betydelig stor muslimsk befolkning. Moskéen ble bygd i 1984 og er også åpen for ikke-muslimer.
Moskéen ligger i hovedstaden Abuja og ligger ved Independence Avenue, rett overfor the National Christian Centre, som er sentrum for the National Church of Nigeria.


== Referanser ==